**ΕΡΤ3**

ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΣΥΜΜΕΤΟΧΗ

ΣΕ ΤΗΛΕΟΠΤΙΚΗ ΕΚΠΟΜΠΗ

**Aγαπητοί εκπαιδευτικοί**

Σε λίγες εβδομάδες η τηλεόραση της ΕΡΤ3 θα ξεκινήσει την προβολή μίας καινοτόμου εκπομπής με πρωταγωνιστές τα σχολεία και τους μαθητές των γυμνασίων και λυκείων της χώρας.

Η εκπομπή με τίτλο «Τα παιδιά είναι εντάξει» θα παρουσιάζει ένα από τα προγράμματα που επεξεργάζονται οι μαθητές στα πλαίσια της εκπαιδευτικής διαδικασίας. Ο βασικός στόχος της είναι να δείξει ότι στο κατασυκοφαντημένο κατά καιρούς ελληνικό δημόσιο σχολείο γίνονται μικρά «θαύματα» τα οποία όμως δεν μαθαίνουν σε μερικές περιπτώσεις ούτε κάν οι γονείς των μαθητών.

Τα θέματα που τα παιδιά θα παρουσιάσουν θα προέρχονται είτε από τα πρότζεκτ που ετοιμάζουν, είτε από τα προγράμματα δραστηριοτήτων που επιλέγουν να υλοποιήσουν τα σχολεία μας

Ήδη έχουν μαγνητοσκοπηθεί 7 εκπομπές σε σχολεία της Θεσσαλονίκης και της Κεντρικής Μακεδονίας και σύντομα θα ξεκινήσουν τα γυρίσματα και σε άλλα σχολεία των οποίων ομάδες μαθητών θα μας παρουσιάσουν τη δουλειά τους.

Με την παρούσα επιστολή σας καλούμε να δηλώσετε συμμετοχή στην εκπομπή μας, ώστε το ταχύτερο δυνατόν να προγραμματιστούν τα γυρίσματα στο σχολείο σας.

**Χρήσιμες πληροφορίες**

Τα γυρίσματα θα πραγματοποιούνται από συνεργείο της ΕΡΤ3 στο σχολείο (με άδεια του υπουργείου Παιδείας) ή σε άλλο χώρο στον οποίο υλοποιείται το πρόγραμμα που θα παρουσιαστεί.

Σε περίπτωση που η προσφορά είναι πολύ μεγαλύτερη από τη ζήτηση, η ΕΡΤ3 και οι συντελεστές της στην εκπομπή θα κάνουν – αναγκαστικά - μία επιλογή των πιο κατάλληλων θεμάτων, αλλά και των θεμάτων που θα παρουσιαστούν στην ραδιοφωνική ή την τηλεοπτική εκπομπή.

Η διοίκηση του σχολείου θα πρέπει να εξασφαλίσει άδεια των γονέων των παιδιών που θα συμμετάσχουν ώστε να εμφανιστούν στην τηλεόραση

***Δηλώσεις συμμετοχής***

Τα σχολεία που ενδιαφέρονται να συμμετάσχουν στην τηλεοπτική εκπομπή πρέπει να δηλώσουν συμμετοχή, **το ταχύτερο δυνατόν**, αποστέλλοντας e-mail στη διεύθυνση:

makrisalert@gmail.com

ή τηλεφωνικά στο 2310 299407 και το 6946656212 (Δημήτρης Μακρής)

Εάν επικοινωνήσετε ηλεκτρονικά παρακαλούμε να αναφέρετε το θέμα που θέλετε να παρουσιάσετε και τα στοιχεία επικοινωνίας των αρμόδιων για το πρόγραμμα εκπαιδευτικών.

**Σημείωση**: Η ραδιοφωνική εκδοχή της ίδιας εκπομπής «Τα παιδιά είναι εντάξει» θα αρχίσει να μεταδίδεται την Κυριακή 12 Νοεμβρίου στις 11.00 το πρωί.